Det har regnet så meget at mælkeproducent Palle Koller er nødt til at bruge kano når han skal tjekke hegnet langs markerne. Men vandet generer ikke kvierne. De går tit langt ud i vandet for at spise. - De kan faktisk lide at gå og æde vandgræs derude, siger mælkeproducent Palle Koller, Saltum til TV2/NORD. Men engene støder op til landevejen mellem motorvejen og Blokhus. På broen over Ryå stopper folk tit op og bliver forfærdede over at se kvierne gå ude i vandet. - Så ringer de mange gange til politiet og anmelder os for dyremishandling, fordi dyrene går ude i vandet. De kan ikke se, at dyrene længere væk på marken har et tørt sted, som de skal have ifølge reglerne, siger Jane Koller til TV2/NORD. Sidste år bad politiet parret om at flytte kvierne alligevel, fordi de var trætte af alle anmeldelserne.

Referat:
En mælkeproducent, tæt på Rya, bliver hele tiden politianmeldt for dyremishandling, fordi hans køer vælger at gå ud i vandet på de oversvømmede marker langs åen.